The Life of Pablo

The Life of Pablo (בעברית: החיים של פאבלו) הוא אלבום האולפן השביעי של הראפר האמריקאי קניה וסט. האלבום יצא לאור ב-14 בפברואר 2016, על ידי חברות התקליטים GOOD Music ודאף ג'אם. מפגשי ההקלטה של האלבום התקיימו בין השנים 2013–2016, באיטליה, מקסיקו, קנדה וארצות הברית. את האלבום הפיק וסט בשיתוף מגוון מפיקים אחרים, בהם ריק רובין ונועה גולדשטיין. וסט גייס גם אמנים אורחים לאלבום, בהם צ'אנס הראפר, קיד קאדי, דיזיינר, ריהאנה, דה ויקנד, טיי דולה סיין ופוסט מאלון. האלבום קודם על ידי מספר סינגלים שיווקיים, בהם "Real Friends" ו-"No More Parties in LA". במהלך החודשים שלפני צאתו, שם האלבום ורשימת הרצועות שלו עברו מספר שינויים מתוקשרים. גרסה מוקדמת של האלבום הוקרנה בבכורה על ידי וסט במדיסון סקוור גארדן ב-11 בפברואר 2016, כחלק מתערוכת האופנה שלו, "Yeezy Season 3". לאחר מספר מפגשים ושינויים נוספים באלבום, השקתו התרחשה באופן רשמי בשירות ההזרמה טיידל כעבור שלושה ימים. לאחר הופעת הבכורה הרשמית של האלבום בסטרימינג, המשיך וסט לבצע שינויים ועדכונים באלבום, כולל מיקסים חלופיים ושינויים במילות השירים. האלבום זכה בעיקר לביקורות חיוביות ממבקרי המוזיקה ואף נבחר לאחד מהאלבומים הטובים ביותר של 2016 על ידי מגזינים ועיתונים רבים. בעוד שיצא לאור בסטרימינג בלבד, הצליח האלבום להגיע למקום הראשון במצעד הבילבורד 200, ובכך הפך לאלבום הראשון שהגיע לצמרת המצעד בעקבות סטרימינג בלבד, ואף קיבל את תואר הפלטינה הכפולה מאיגוד תעשיית ההקלטות האמריקאי. כמו כן, הגיע האלבום לצמרת המצעד של נורווגיה, ולעשירייה הפותחת של המצעדים של קנדה, דנמרק, פינלנד, הולנד ושוודיה. בנובמבר 2013 החל וסט לעבוד על אלבום האולפן השביעי שלו, ששמו היה אמור להיות "So Help Me God", והוא היה אמור לצאת בשנת 2014. כמו כן, הוכרז כי את האלבום הפיק וסט יחד עם ריק רובין וקיו-טיפ, בעוד הראשון היה אחד המפיקים באלבום האולפן השישי של וסט, Yeezus, שיצא לאור בשנת 2013. בסופו של דבר, האלבום נדחה. בשנת 2015 הודיע וסט על שמו החדש של האלבום, "SWISH", אם כי בו זמנית הבהיר כי ייתכן וישנה את שמו. בינואר 2016 הודיע וסט כי האלבום ייצא לאור ב-11 בפברואר, ובאותו החודש הוציא את השיר "Real Friends", המהווה כסינגל השיווקי הראשון מתוך האלבום. ב-26 בינואר, חשף כי שינה את שמו של האלבום ל-"Waves". בשבועות שקדמו לצאת האלבום, הוציא וסט מספר איטרציות משתנות של רשימת הרצועות, בעוד שהוא הסתבך בכמה מחלוקות ברשת החברתית טוויטר. מספר ימים לפני צאת האלבום, ב-9 בפברואר, שינה וסט את שמו בשנית ל-"The Life of Pablo". ב-11 בפברואר, תאריך היציאה המקורי של האלבום, הציג וסט גרסה מוקדמת של האלבום בהיכל "מדיסון סקוור גארדן", במסגרת הצגת קו הביגוד שלו, "Yeezy Season 3". לאחר הצגת האלבום, הודיע וסט כי ישנה בשנית את רשימת הרצועות לפני צאת האלבום, ועיקב את הוצאתו פעם נוספת על מנת לסיים את הקלטת השיר "Waves", עקב בקשתו של אחד מכותבי השיר, הראפר צ'אנס הראפר. בסופו של דבר, האלבום יצא לאור ב-14 בפברואר. לפני יציאתו של האלבום, צייץ וסט בטוויטר כי מדובר באלבום היפ הופ, כמו גם באלבום גוספל. האלבום הוקלט בין השנים 2013–2016, אם כי הקלטת השיר "No More Parties in LA", יחד עם קנדריק לאמאר, החלה בשנת 2010, במהלך מפגשי ההקלטות של האלבום My Beautiful Dark Twisted Fantasy. על פי דיווח המוזיקאי האמריקאי טיי דולה סיין, מפגשי הכתיבה וההקלטה לאלבום התרחשה במקסיקו בספטמבר 2014, תוך שהוא נזכר שהיו נוכחים בהם גם המוזיקאי הבריטי פול מקרטני והזמרת הברבדית ריהאנה. הראפרים האמריקאים פושה טי וקונסקוונס אישרו כי הם סיימו לעבוד עם וסט על מוזיקה שתצא על ידו מתוך האלבום. במרץ 2015, במהלך ראיון עם MTV, דיבר הראפר ביג שון על מיקומי ההקלטות המרובים בהם הוקלט האלבום, תוך שהוא מציין את מקסיקו והוואי, ומקדם את אלבום האולפן השלישי שלו, "Dark Sky Paradise", שיצא באותה השנה. ב-27 בינואר 2016 חשף וסט את רשימת הרצועות הסופית של האלבום בחשבון הטוויטר שלו, שחשף שיתופי פעולה פוטנציאליים שלא הוכרזו באופן רשמי, שכללו, בין היתר, את דה-דרים, טיילר, דה קריאייטור, אייסאפ רוקי, קיד קאדי, ליל עוזי ורט, דרייק ופרנץ' מונטנה. בסופו של דבר, חלק ניכר מהאמנים שנחשפו לא השתתפו באלבום. לאחר צאת האלבום, וסט הכריז על כוונתו לשנות את השירים, והכריז על האלבום כ"נשימה חיה שמשנה ביטוי יצירתי". ב-13 במרץ 2016, כחודש לאחר צאת האלבום, העלה וסט גרסה מעודכנת של השיר "Famous", תוך שהוחלפו המילים "She be Puerto Rican day parade wavin", ל"She in school to be a real estate agent", וכן חלו מספר שינויים במיקס של השיר. שלושה ימים לאחר מכן, עדכן את רשימת הרצועות של האלבום ברשת הזרמת המדיה טיידל, תוך שהוסיף גרסה מעובדת מחדש לשיר "Wolves", שכללה קולות רקע נוספים של הזמר ויק מנסה, שהוסרו במקור מתוך השיר, וסיום השיר, אותו מבצע פרנק אושן, פוצל לרצועה נוספת, בשם "Frank's Track". ב-30 במרץ, קיבל האלבום עדכון גדול, בו כ-12 רצועות הופיעו בצורות משתנות. העדכונים כללו תוספות קוליות בולטות, מילים חדשות ומיקסים ששונו. חברת התקליטים דאף ג'אם אישרה זאת כ"גרסה שעודכנה, שודרגה ושוחזרה מחדש", והבהירה כי האלבום ימשיך לקבל עדכונים וגרסאות חדשים, וכינתה את האלבום כ"תהליך מתמשך". ב-14 ביוני, עודכן האלבום, תוך שכלל רצועה נוספת בשם "Saint Pablo", יחד עם שינויים שונים ומגוונים בשירי האלבום. ב-31 בדצמבר 2015 הוציא וסט את הסינגל השיווקי הראשון מתוך האלבום, "Facts". גרסה חדשה של השיר היא זו שפורסמה באלבום, בשם "Facts (Charlie Heat Version)". ב-8 בינואר 2016 הודיעה אשתו של וסט, קים קרדשיאן, באמצעות טוויטר, על יציאתו של הסינגל השיווקי השני, "Real Friends", כחלק מיוזמתה של חברת התקליטים של וסט GOOD Music, להוציא שיר בכל יום שישי. השיר יצא לאור ב-SoundCloud של וסט במקביל להכרזה על תאריך צאת האלבום. בשבוע שלאחר מכן, הוציא את הסינגל השיווקי השלישי, "No More Parties in LA", בהשתתפותו של קנדריק לאמאר. ב-28 במרץ, כחודש לאחר צאת האלבום, יצא הסינגל הראשון מתוכו, "Famous", בהשתתפותה של ריהאנה. ב-7 ביוני יצא הסינגל השני, "Father Stretch My Hands", וב-9 בספטמבר יצא הסינגל השלישי, "Fade". באוגוסט 2016, יצא וסט לסיבוב הופעות באמריקה הצפונית על מנת לקדם את האלבום, בשם "Saint Pablo Tour". האלבום קיבל בעיקר ביקורות חיוביות ממבקרי המוזיקה. ב-Metacritic, קיבל האלבום ציון ממוצע של 75 מתוך 100, בהתבסס על 35 ביקורות. אתר ביקורות המוזיקה AnyDecentMusic? נתן לאלבום ציון של 7.4 נקודות מתוך 10. אתר ביקורות האלבומים Album of the Year (אנ') נתן לאלבום ציון של 77 נקודות מתוך 100, על סמך 35 ביקורות. ג'ון קרמניקה ממגזין הניו יורק טיימס הצהיר כי וסט "שכלל את אמנות הבריקולאז' האסתטי והאינטלקטואלי, משתנה בזמן אמת וסומך על המאזינים באופן תמידי". ג'ייסון גריני מפיצ'פורק אמר כי שירי האלבום מאופיינים ב"חוש הומור מטורף", וטען כי לאלבום יש "תנועה חופשית" ו"אנרגיה מדביקה וייחודית לדיסקוגרפיה של וסט", והמשיך לשבח את האלבום באומרו כי האלבום הוא "הכי עמוק" של וסט. רוברט כריסטגאו מ-Vice תיאר את האלבום כ"סתמי וקל על האוזניים", וכתב כי "בניגוד ל-Yeezus, הוא לא יופיע ברשימות רבות של 2016 - הוא לא מושלם מדי, לא ממוקד מדי, אבל זה גם הקסם של זה, ואני מעדיף את זה". גרג טייט מ-Spin כתב כי "גם אם מר וסט מרגיש (לעת עתה, לפחות) שהשנים הטובות ביותר שלו כסופרסטאר ראפ עומדות מאחוריו, עדיין יש פעימות נהדרות של הללה המשוטטת בנוגין ההומה והמבולבל לאורך האלבום", ותיאר את האלבום כ"ארוך בביטחון מוזיקלי וקצר על פסוקים מעוררי השראה". פטריק ראיין מ-USA Today טען שאף על פי שהאלבום "עשוי לא לספק את הבטחתו של וסט להיות "אלבום החיים", אין ספק כי מדובר ביצירתו של אחד האמנים הדוחפים את גבולות המוזיקה ביותר". ריי רת'מן מאנטרטיינמנט ויקלי התלהב פחות, תוך שכינה את האלבום "אלבום שאפתני שמגלה שהראפר נאבק לדחוס את זהויותיו הרבות לכדי שלם אחד מוזר". הוא פירט כי "בדומה לוסט עצמו, האלבום הוא רגשי, מתפרץ, בלתי צפוי ומרגש ללא ספק". אלכסיס פיטרידיס מהגרדיאן טען כי האלבום "מטושטש, כאוטי, עמוק למעורר רוח, נועז בצורה מרשימה ומרגיז לחלוטין", וכי האלבום נשמע כאילו "הושלכו רעיונות אליו עד שהוא מרגיש מבולגן ובלתי קוהרנטי", אף על פי שהסיק כי "האלבום אכן טוב מאוד". נייל מקורמיק מדיילי טלגרף העניק לאלבום ביקורת מעורבת: "האלבום בהחלט עשיר בהיקף מוזיקלי עם רעיונות מעוררי השראה", אך גם הרגיש שהאלבום הוא "כל כך מעורב בעצמו שהוא עובר לאשליה עצמית, המסומנת בהיעדר כה מוחשי של פרספקטיבה ואובייקטיביות". המוזיקאי הישראלי מיכאל כהן, בביקורת על האלבום במאקו, אמר כי "האלבום הזה בעייתי, אבל באותה העת הוא עדיין מדהים ועדיין ראוי להיכנס לרשימה המכובדת של האלבומים שהגיעו לפניו, גם אם הוא לא עקבי ומחושב כמוהם. גם אם לא קיבלתי מקבץ של סינגלים מושלמים או אלבום קונספט מושקע, קיבלתי כאן הצצה לעולמו של האיש המשפיע ביותר בהיפ הופ כיום, וכמה רגעים מוזיקליים בלתי נשכחים. ושיר של קניה וסט, קנדריק לאמאר ומאדליב. בסופו של דבר האלבום הזה מוכיח שכמו במבחן במתמטיקה, גם בהיפ הופ לפעמים הדרך חשובה יותר מהתוצאה, וכמו בחיים, התוצאה היא בעצם הדרך עצמה". עמי פרידמן מ-ynet העניק לאלבום ביקורת חיובית, תוך שהגדיר אותו כ"אסון מרהיב לשמיעה" ו"רכבת הרים מרתקת, לא קוהרנטית ובוטה של אדם שהאגו שלו יצא מכלל שליטה", המשיך ואמר כי "בכל זאת, בזכות עושר הצלילים, הרעיונות וההפקה - הבלאגן הזה דווקא עובד היטב ומאתגר שוב ושוב את האוזן בכל האזנה". מבקר המוזיקה מתן שרון העניק למגזין Time Out תל אביב ביקורת חיובית גם הוא, באומרו כי האלבום הוא "ויזואלי, אסתטי, כלכלי, רוחני – ושואף להציג אותו באופן האותנטי ביותר כפי שהוא תופס אותו". האלבום דורג על ידי מגזינים ועיתונים רבים כאלבום הטוב ביותר של שנת 2016, בהם הניו יורק טיימס וטיים אאוט לונדון. בין המגזינים שדירגו את האלבום בעשירייה הפותחת של האלבומים הטובים ביותר של השנה, היו בילבורד, הגרדיאן, NME ופיצ'פורק. בעודו זמין ברשת הזרמת המדיה טיידל בלבד, תחילה, האלבום לא נכנס למצעדי האלבומים. על פי הדיווחים, האלבום זכה לכ-500,000 הורדות לא חוקיות תוך 24 שעות מיום צאתו, שהיו שוות לכ-10 מיליון דולר, ובכך הפך לאלבום עם מספר ההורדות הלא-חוקיות הגדול ביותר אי פעם. במרץ 2016, חשף השירות כי תוך כעשרה ימים מאז שיצא, הוזרם האלבום יותר מ-250 מיליון פעמים. ב-9 באפריל 2016 דווח על ידי בילבורד כי לאחר שהאלבום יצא בשירותי הזרמת המדיה שאינם טיידל, האלבום הגיע היישר אל המקום הראשון מצעד הבילבורד 200, ונמכר באותה העת בכ-90,000 יחידות, ובכך הפך לאלבומו השביעי של וסט ברציפות שהגיע היישר אל המקום הראשון במצעד. זו הייתה הפעם הראשונה בה אלבום הגיע למקום הראשון במצעד הודות לסטרימינג בלבד. ב-27 במרץ 2017 קיבל האלבום את תואר הפלטינה מאיגוד תעשיית ההקלטות האמריקאי. ב-27 בפברואר 2020 קיבל את תואר הפלטינה הכפולה. אתר האינטרנט הרשמי של The Life of Pablo מידע על האלבום The Life of Pablo באתר MusicBrainz מידע על האלבום The Life of Pablo באתר AllMusic האלבום The Life of Pablo באתר Discogs האלבום The Life of Pablo באתר ספוטיפיי Max Slater-Robins, Max Slater-Robins, Kanye West's album performance was interrupted by Apple's email notification sound, Business Insider Over 100 people contributed to the making of Kanye West's The Life of Pablo, Consequence of Sound, ‏2016-02-17 (באנגלית) Hear Kanye West's New Song With Kendrick Lamar, Time Micah Singleton, Kanye West botches release of new single 'Real Friends', The Verge, ‏2016-01-08 (באנגלית) Daniel Kreps, Daniel Kreps, Kanye West Reveals 'Swish' Track List, Rolling Stone, ‏2016-01-25 (באנגלית) Steff Yotka, 11 Things to Know About Yeezy Season 3, Vogue (באנגלית) Try the TIDAL Web Player, listen.tidal.com (באנגלית) Jon Blistein, Jon Blistein, Kanye West Makes Major Updates to 'Life of Pablo', Rolling Stone, ‏2016-03-31 (באנגלית) Kanye West’s ‘The Life of Pablo’ Is the Best Album Ever, Just Like Every Other Kanye Album | The Village Voice, www.villagevoice.com Kanye West's 'The Life of Pablo' Debuts at No. 1 on Billboard 200 Chart, Billboard, ‏2016-04-10 Kanye West Madlib Made No More Parties in LA for My Beautiful Dark Twisted Fantasy Interview Video, web.archive.org, ‏2016-01-10 Kanye West Announces New Album Title on Twitter, Billboard, ‏2015-03-01 Kory Grow, Kory Grow, Kanye West Postpones Tour to Record New Album for 2014, Rolling Stone, ‏2014-04-01 (באנגלית) Dan Rys, Q-Tip Will Produce Kanye West's Next Album With Rick Rubin - XXL, XXL Mag (באנגלית) Kanye West Postpones Yeezus Tour to Work on New Album, Time Evan Minsker, Kanye West's Album Has a New Title Now, Pitchfork (באנגלית) Evan Minsker, Kanye West Announces Swish Release Date, Pitchfork (באנגלית) Matthew Strauss, Kanye West Announces New Album Title, Shares Final Tracklist, Pitchfork (באנגלית) Taylor, Trump and Twitter – a year in the life of Kanye West, the Guardian, ‏2016-12-29 (באנגלית) Wilstein, Matt (2016-02-10). "Kanye West Declares Bill Cosby 'Innocent'". The Daily Beast (באנגלית). נבדק ב-2020-07-31. Beth Ryan, ‏Kanye West finally decides on album title – and everything else we know so far, The Telegraph, 11 February 2016 Amy Phillips, Kanye West New Album The Life of Pablo Debut Live Stream: Watch It Here, Pitchfork (באנגלית) Daniel Kreps, Daniel Kreps, 'Blame Chance': Kanye West Explains 'Pablo' Album Delay, Rolling Stone, ‏2016-02-13 (באנגלית) Kanye West on Twitter: 'Waves is actually a gospel album', The Independent, ‏2016-01-28 (באנגלית) Kanye West's 'Gospel Album' Features Kirk Franklin Praying in 'Ultra Light Beam', www.christianpost.com (באנגלית) Here's a Video of Kanye West Rapping "No More Parties In LA" in 2013 | Pigeons & Planes, web.archive.org, ‏2016-01-12 Kanye West Recorded "No More Parties in LA" With Madlib During the 'My Beautiful Dark Twisted Fantasy' Sessions, Complex (באנגלית) Molly Beauchemin, Ty Dolla $ign Says He, Kanye West, Rihanna, and Paul McCartney Are Dropping A Song Together, Pitchfork (באנגלית) John Kennedy, [BLACK POP DAILYKanye Taps Pusha T + Consequence for New LP], EBONY, ‏2016-07-22 (באנגלית) Rob Markman, Where On Earth Did Kanye West Hold His So Help Me God Recording Sessions?, MTV News (באנגלית) Brooklyn Rapper Desiigner Signs To G.O.O.D. Music, HotNewHipHop (באנגלית) Kanye West’s Updated The Life Of Pablo Is Now On Apple Music And Spotify, Stereogum, ‏2016-03-30 Pigeons & Planes: The Best in New Music Discovery and Curation, Complex (באנגלית) Kanye West Adds Sia and Vic Mensa Back to 'The Life of Pablo,' Gives Frank Ocean His Own Track, exclaim.ca (באנגלית) Coscarelli, Joe (2016-03-31). "400 Million Streams Later, Kanye West's 'Pablo' Gets a Wider Release". The New York Times (באנגלית אמריקאית). ISSN 0362-4331. נבדק ב-2020-07-31. Spencer Kornhaber, Kanye West, 'Saint Pablo,' and the Power of an Unfinished Album, The Atlantic, ‏2016-06-15 (באנגלית) Jamieson Cox, Listen to Kanye West's new single 'Facts', The Verge, ‏2015-12-31 (באנגלית) Wickman, Forrest (2016-02-14). "Your Track-by-Track Guide to Kanye West's The Life of Pablo". Slate (באנגלית אמריקאית). ISSN 1091-2339. נבדק ב-2020-08-08. Jazz Monroe, Kim Kardashian Hints Kanye West Will Drop New Music Every Friday, Starting Today, Pitchfork (באנגלית) Hear Kanye West's New Song With Kendrick Lamar, Time HipHopDX- https://hiphopdx.com, Kanye West Soars Above Crowd To Kick Off Saint Pablo Tour, HipHopDX, ‏2016-08-26 James Vincent, Kanye West announces Saint Pablo Tour, The Verge, ‏2016-06-14 (באנגלית) The Life Of Pablo by Kanye West (באנגלית), נבדק ב-2020-08-07 The Life Of Pablo by Kanye West reviews | Any Decent Music, www.anydecentmusic.com Kanye West - The Life of Pablo, Album of The Year (באנגלית) Caramanica, Jon (2016-02-14). "Review: Kanye West's 'The Life of Pablo,' Songs of Praise and Self". The New York Times (באנגלית אמריקאית). ISSN 0362-4331. נבדק ב-2020-08-07. Jayson Greene, Kanye West: The Life of Pablo, Pitchfork Robert Cristiago, G.O.O.D. Music Abounds Expert Witness with Robert Christgau, Vice Review: Kanye West, 'The Life of Pablo', Spin, ‏2016-02-19 Patrick Ryan, Review: Kanye West reaches peak on soulful 'Pablo', USA TODAY (באנגלית) Kanye West's 'The Life of Pablo': EW Review, EW.com (באנגלית) Petridis, Alexis (2016-02-14). "Kanye West: The Life of Pablo review – 'You can see why his immodesty rubs people up the wrong way'". The Guardian (באנגלית בריטית). ISSN 0261-3077. נבדק ב-2020-08-08. Neil McCormick, ‏Kanye West, The Life of Pablo, review: "much to admire, less to enjoy", The Telegraph, 1 April 2016 מיכאל כהן, ‏המאניה דיפרסיה של קניה ווסט, באתר ‏מאקו‏ עמי פרידמן, החדש של קניה: אסון מרהיב לשמיעה, באתר ynet, 21 בפברואר 2016 מאת מתן שרון, ברוך אני אדוני: החדש של קניה ווסט מטיף לדת שהוא עצמו יצר. ביקורת, באתר טיים אאוט, ‏2016-02-16 Pareles, Jon; Caramanica, Jon; Chinen, Nate (2016-12-07). "The Best Albums of 2016". The New York Times (באנגלית אמריקאית). ISSN 0362-4331. נבדק ב-2020-08-08. The best albums of 2016, Time Out London (באנגלית) Billboard's 50 Best Albums of 2016: Critics' Picks, Billboard, ‏2016-12-12 Iqbal, Nosheen (2016-12-13). "Best albums of 2016: No 4 The Life of Pablo by Kanye West". The Guardian (באנגלית בריטית). ISSN 0261-3077. נבדק ב-2020-08-08. NME's Albums Of The Year 2016 | NME, NME Music News, Reviews, Videos, Galleries, Tickets and Blogs | NME.COM, ‏2016-11-27 (באנגלית) The 50 Best Albums of 2016 - Page 5, Pitchfork (באנגלית) Pitchfork Readers’ Poll Results 2016, Pitchfork (באנגלית) Kanye West's 'The Life of Pablo' streamed 250 million times: Tidal, EW.com (באנגלית) Richard Morgan, Kanye’s botched album release costs him $10M, New York Post, ‏2016-02-17 (באנגלית) The Life Of Pablo Is Setting Illegal Downloading Records, pastemagazine.com, ‏2016-02-16 (באנגלית) Tidal Claims Three Million Global Subscribers, Finally Releases Kanye's 'Pablo' Stream Numbers, Billboard, ‏2016-03-29 KANYE WEST - THE LIFE OF PABLO, RIAA (באנגלית) 2016 BET Hip Hop Awards Winners List | HipHopDX, web.archive.org, ‏2017-03-04 2016 Soul Train Awards: See the Full Winners List | Billboard, web.archive.org, ‏2017-07-05 Kanye West - Kanye West - The Life of Pablo Album Experience | Clios, web.archive.org, ‏2017-12-14 Kanye West - Kanye West - The Life Of Pablo Album Experience | Clios, web.archive.org, ‏2018-10-10 Kanye West | Artist | www.grammy.com, web.archive.org, ‏2018-12-08 VO5 NME Awards 2017 - full winners' list, web.archive.org, ‏2017-02-18 Kanye West achieves UK chart first with The Life Of Pablo album, www.officialcharts.com (באנגלית) Richiedi targhetta, www.fimi.it (ב־)